  Туспуктэм: kremlin.ru Майя Бывальцева Владимир Путинэн меӵак герӟет но бадӟым пресс-конференци 14-тӥ толсуре ортчоз. Со сярысь, Росси азьмуртлэн пресс-секретарез Дмитрий Песков вылэ чӧлскыса, RT ивортӥз. Юанъёсты 1-тӥ толсуре кутыны кутскозы. Соосты 0-40-40 номеръя СМС-ивортонэн, 8-800-200-40-40 номеро телефонъя яке « Москва — Путину» сайтын сётыны луоз. Меӵак герӟет дыръя студиын ивортодэт вӧлмытонъя улосвыл но федерал ёзэсъёслэн ыстэм муртъёссы, кунгож сьӧрысь журналистъёс луозы. Дмитрий Песковлэн кылъёсызъя, кӧня кыстӥськоз ужрад, тодмо ӧвӧл, но арысь ар со кема мынэ. Тодэ вайытмо, Александр Бречалов меӵак герӟет 7-тӥ толсуре ортчытоз.  Тегъёс: ВладимирПутин Политика  